proxectonos/corpus_dominio_legal_administrativo_tmp huggingface dataset:
DECRETO 15/2008, do 17 de xaneiro, polo que se dispón o cesamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/02/2008

O Consello de Administración é o órgano superior colexiado do ente público Portos de Galicia, como dispón o artigo 10 do regulamento do ente, aprobado polo Decreto 227/1995, do 20 de xullo.
No citado artigo sinálase a composición do Consello de Administración, así como a forma de nomeamento e cesamento dos seus vogais, que son todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos titulares das consellerías.
Entre as causas de cesamento, o devandito artigo 10 do regulamento do ente público no seu número 8 establece, entre outras, a perda da condición que habilitou o vogal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
O titular da Consellería de Economía e Facenda formula proposta de nomeamento dun vogal en representación do departamento no Consello de Administración do ente público, como consecuencia de xubilación do actual vogal titular representante da dita consellería.
Xa que logo, e por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia, na súa reunión do día dezasete de xaneiro de dous mil oito,
DISPOÑO:
Artigo único.-Que cese como vogal titular do Consello de Administración do ente público Portos de Galicia, agradecéndolle os servizos prestados:
1. En representación da Consellería de Economía e Facenda:
José María Traveso Pardo.
Santiago de Compostela, dezasete de xaneiro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial,Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Resolución do 1 de febreiro de 2008, da Secretaría Xeral de Emigración, pola que se convoca e regula o programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/02/2008

O 11 de febreiro de 2008 publicouse no Diario Oficial de Galicia nº 29 a Resolución do 1 de febreiro de 2008, da Secretaría Xeral de Emigración, pola que se convoca e se regula o programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior. Advertido un erro no anexo II, procédese novamente á súa publicación.
Ver referencia pdf "03400D007P010.PDF"
CORRECCIÓN de erros.-Resolución do 28 de xaneiro de 2008, da Secretaría Xeral de Comunicación, pola que se convocan, para o ano 2008, subvencións aos concellos para estudos de cobertura do sinal, realización de proxectos técnicos e dotación de equipamentos para o servizo de televisión dixital terrestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/02/2008

Advertidos erros na devandita resolución, publicada no DOG nº 24, do 4 de febreiro, cómpre realizar a seguinte corrección:
Na páxina 1.953, no artigo 4º, onde di: «-75.000 euros para a modalidade A»; debe dicir: «-25.000 euros para a modalidade A».
ACORDO do 19 de febreiro de 2008 polo que se fai pública a comunicación do director xeral da Compañía Radio Televisión de Galicia, do 19 de febreiro, en relación á emisión, na Televisión de Galicia e na Radio Galega, os días 25 de febreiro e 3 de marzo de 2008, dos debates que protagonizarán os sres. Rodríguez Zapatero e Rajoy Brey, producidos pola Academia de Televisión.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 21/02/2008

En cumprimento do previsto no parágrafo segundo da norma sexta da instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, sobre procedemento dos recursos contra actos dos medios de comunicación en período electoral, disponse a publicación, no Diario Oficial de Galicia, da comunicación do director xeral da Compañía Radio Televisión de Galicia, do 19 de febreiro, en relación á emisión, na Televisión de Galicia e a Radio Galega, o próximos días 25 de febreiro e 3 de marzo de 2008, dos debates que protagonizarán os sres. Rodríguez Zapatero e Rajoy Brey, producidos pola Academia de Televisión.
De conformidade co establecido na mencionada instrución, as entidades políticas afectadas poderán examinar a dita programación nas dependencias da Xunta Electoral Provincial, sita no edificio da Audiencia Provincial, planta primeira; rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo, e formular os recursos que xulguen pertinentes.
A Coruña, 19 de febreiro de 2008.
Manuel Ferreiro González
Secretario
ACORDO do 19 de febreiro de 2008 polo que se fai pública a distribución de espazos gratuítos nos medios de comunicación de titularidade pública, a prol das entidades políticas concorrentes ás eleccións convocadas polo Real decreto 33/2008, do 14 de xaneiro, efectuada pola Comisión de Radio Televisión o día 19 do mes que corre e aprobada por esta Xunta Electoral Provincial o día da data.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 21/02/2008

En cumprimento do previsto na norma oitava da instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio que por acordo desta Xunta Electoral Provincial do día da data foi aprobada a proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día 19 de febreiro a prol das entidades políticas concorrentes ás eleccións convocadas polo Real decreto 33/2008, do 14 de xaneiro.
De conformidade co establecido na mencionada instrución, as entidades políticas que se consideren afectadas poderán examinar a dita proposta, así como os seus antecedentes, nas dependencias desta Xunta Electoral Provincial, sita no edificio da Audiencia Provincial, primeira planta, rúa Capitán Juan Varela, s/n, da cidade da Coruña, no prazo preclusivo do día seguinte ao da publicación deste acordo e formular dentro do mesmo prazo os recursos que consideren pertinentes sen defensa dos seus dereitos.
A Coruña, 19 de febreiro de 2008.
Manuel Ferreiro González
Secretario
RESOLUCIÓN do 14 de xaneiro de 2008, da Secretaría Xeral  da Consellería  de Presidencia, Administracións Públicas e Xustiza, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/02/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) imponlle a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 14 de xaneiro de 2008.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
Ver referencia pdf "03700D003P027.PDF"
Ver referencia pdf "03700D004P029.PDF"
DECRETO 20/2008, do 17 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da funcionalidade na autoestrada do Val Miñor AG-57. Construción de novos ramais nos enlaces de Sabarís, A Ramallosa e Nigrán. Clave PO/06/049.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 20/02/2008

Con data 8 de xaneiro de 2008 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da funcionalidade na autoestrada do Val Miñor AG-57. Construción de novos ramais nos enlaces de Sabarís, A Ramallosa e Nigrán. Clave PO/06/049.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria. A actuación ten por obxecto a definición das obras consistentes na incorporación de novos ramais e conexións nos enlaces existentes de Sabarís, A Ramallosa, Nigrán e o novo enlace de Porto do Molle da autoestrada AG-57, co fin de mellorar a funcionalidade da propia vía, aumentando a seguridade viaria na rede de estradas do Val Miñor, facilitándolles aos usuarios os accesos ás vías de alta capacidade e desconxestionando o tráfico da rede convencional de estradas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dezasete de xaneiro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de construción da mellora de funcionalidade na autoestrada do Val Miñor AG-57. Construción de novos ramais nos enlaces de Sabarís, A Ramallosa e Nigrán. Clave PO/06/049.01.
Santiago de Compostela, dezasete de xaneiro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial
Obras Públicas e Transportes
RESOLUCIÓN do 12 de febreiro de 2008, da Dirección Xeral de Ordenación e Innovación Educativa,  pola que se fai pública a relación de beneficiarios de reintegros individuais de gastos por asistencia a actividades de formación do profesorado non-universitario durante o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/02/2008

Por Orde do 19 de decembro de 2006, DOG do 26 de decembro, regúlase o procedemento para o reintegro individual de gastos por asistencia a actividades de formación do profesorado non-universitario durante o ano 2007.
O punto noveno establece que, unha vez concedida a totalidade de reintegros, publicarase no Diario Oficial de Galicia a relación dos profesores beneficiarios deles.
En virtude do exposto anteriormente,
RESOLVO:
Único.-Dar publicidade á relación de beneficiarios que figuran no anexo.
Santiago de Compostela, 12 de febreiro de 2008.
Mª José Pérez Mariño
Directora xeral de Ordenación e Innovación Educativa
Ver referencia pdf "03600D003P013.PDF"
Ver referencia pdf "03600D004P013.PDF"
RESOLUCIÓN do 8 de febreiro de 2008, da Dirección Xeral de Relacións Laborais, complementaria da do 31 de outubro de 2007, pola que se comunican os lugares de habilitación e se lle dá publicidade á versión bilingüe do libro de subcontratación regulado no Real decreto 1109/2007, do 24 de agosto, polo que se desenvolve a Lei 32/2006, do 18 de outubro, reguladora da subcontratación no sector da construción.
CONSELLERÍA DE TRABALLO — III. OUTRAS DISPOSICIÓNS — 20/02/2008

Como consecuencia do gran número de consultas recibidas en relación coa habilitación dos libros de subcontratación, regulados no Real decreto 1109/2007, do 24 de agosto, polo que se desenvolve a Lei 32/2006, do 18 de outubro, reguladora da subcontatación no sector da construción, e coa finalidade de facilitarlle, a todas as persoas interesadas a realización deste trámite, por medio desta resolución, complementaria da publicada no Diario Oficial de Galicia número 220, do 14 de novembro de 2007, efectúanse as seguintes modificacións e se publica un modelo, orientativo, de escrito de presentación dos referidos libros para a súa habilitación, así:
-Na páxina 18.220, no punto 2.d), apartado catro, onde di: «4. Número de libros presentados», debe dicir: «4. Relación de libros presentados».
-Na páxina 18.220, no punto 2.d), parágrafo segundo, primeira liña, onde di: «A este escrito xuntarase o libro...», debe dicir: «A este escrito, do que se achega un modelo orientativo no anexo II, xuntarase o libro...».
-Na páxina 18.220, no punto 2.d), parágrafo terceiro, segunda liña, onde di: «... que figura no anexo a esta...», debe dicir: «... que figura no anexo I a esta...».
-Na páxina 18.220, columna da dereita, ao final do texto da resolución, onde di: «ANEXO», debe dicir: «ANEXO I».
-Na páxina 18.221, ao final das «Características de edición» do ANEXO I, debe engadirse un último parágrafo que diga: «Este libro deberá estar encadernado de xeito que non permita o intercambio das follas que o compoñen».
-Despois da páxina 18.224 deberá engadirse o ANEXO II.
Santiago de Compostela, 8 de febreiro de 2008.
Pilar Cancela Rodríguez
Directora xeral de Relacións Laborais
DECRETO 21/2008, do 21 de febreiro, polo que se nomea director do Instituto Galego de Seguridade e Saúde Laboral a Miguel José Martínez Losada.
CONSELLERÍA DE TRABALLO — II. AUTORIDADES E PERSOAL — 22/02/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia na súa reunión do día vinte e un de febreiro de dous mil oito,
Nomeo director do Instituto Galego de Seguridade e Saúde Laboral a Miguel José Martínez Losada.
Santiago de Compostela, vinte e un de febreiro de dous mil oito.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
ORDE do 29 de xaneiro de 2008 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/02/2008

Pola Orde do 19 de novembro de 2003, DOG do 24 de novembro, fíxose pública a composición do Consello Social da Universidade de Vigo.
O 2 de xaneiro de 2008, o presidente do Consello Social da Universidade de Vigo comunica o nomeamento de Ana Consuelo Fernández Pulpeiro como xerente desta universidade en substitución de Antón Vidal Andión, por acordo do Pleno do Consello Social do 27 de decembro de 2007.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece como membro nato do Consello Social, entre outros, o xerente da universidade.
O artigo 7.5º da citada Lei 1/2003 dispón que a condición de membro do Consello Social da universidade se adquire unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desta data.
Por todo iso,
DISPOÑO:
Artigo único.-Nomear a Ana Consuelo Fernández Pulpeiro, xerente da Universidade de Vigo, como membro nato do Consello Social desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xaneiro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "02700D001P006.PDF"
RESOLUCIÓN do 22 de xaneiro de 2008, da Secretaría Xeral da Consellería de Sanidade, pola que se fai pública a vixencia do Decreto 33/2004, do 29 de xaneiro, polo que se crea o sistema de información galego sobre a infección polo virus da inmunodeficiencia humana.
CONSELLERÍA DE SANIDADE — I. DISPOSICIÓNS XERAIS — 08/02/2008

O auto da Sala Terceira (Sección Cuarta) do Contencioso-Administrativo do Tribunal Supremo, ditado no recurso de casación 4771/2005, interposto polo letrado da Xunta de Galicia contra o auto da Sala do Contencioso Administrativo do Tribunal Superior de Xusticia de Galicia, con sede na Coruña, de data seis de xuño de dous mil cinco, no recurso contencioso-administrativo número 424 de 2004, ditaminou que non procede a suspensión da executividade do Decreto 33/2004.
Tendo en conta o artigo 107 da Lei 29/1998, do 13 de xullo, reguladora da xurisdición contencioso-administrativa, e en execución do auto de data 14 de decembro de 2007, da Sala Terceira (Sección Cuarta) do Contencioso-Administrativo do Tribunal Supremo, dítase esta resolución pola que se fai pública a executividade do Decreto 33/2004, do 29 de xaneiro, polo que se crea o sistema de información galego sobre a infección polo virus da inmunodeficiencia humana, o que se comunica para xeral coñecemento.
Santiago de Compostela, 22 de xaneiro de 2008.
José Manuel Peña Penabad
Secretario xeral da Consellería de Sanidade
Ver referencia pdf "02800D003P010.PDF"
CORRECCIÓN de erros.-Orde do 21 de decembro de 2007 pola que se regula a avaliación na educación secundaria obrigatoria na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 08/02/2008

Advertidos erros no anexo I da citada orde, publicada no Diario Oficial de Galicia nº 4, do 7 de xaneiro de 2008, cómpre facer as seguintes correccións:
-Na páxina 266, a acta de avaliación da Educación Secundaria Obrigatoria correspondente ao 3º Curso PDC debe ser substituída pola seguinte:
Ver referencia pdf "02800D001P007.PDF"
-Na páxina 267, a acta de avaliación da Educación Secundaria Obrigatoria correspondente ao 4º Curso PDC debe ser substituída pola seguinte:
Ver referencia pdf "02800D001P007.PDF"
-Na páxina 268, a acta de avaliación da Educación Secundaria Obrigatoria correspondente ás materias pendentes de 3º Curso PDC debe ser substituída pola seguinte:
Ver referencia pdf "02800D001P007.PDF"
CORRECCIÓN de erros.-Orde do 31 de xaneiro de 2008 pola que se designa suplente da persoa titular da Dirección da Academia Galega de Seguridade Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 05/02/2008

Advertido erro na devandita orde publicada no Diario Oficial de Galicia nº 23, do venres, 1 de febreiro de 2008, cómpre facer a seguinte corrección:
Na páxina 1.881, no punto primeiro, onde di: «..., para os supostos de vacante, ausencia ou enfermidade desta persoa titular...», debe dicir: «..., para os supostos de vacante, ausencia ou enfermidade desta a persoa titular...».
RESOLUCIÓN do 22 de xaneiro de 2008 pola que se adhire unha entidade financeira ao convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas para a habilitación de dúas liñas de financiamento subsidiado de producións audiovisuais e investimentos en bens de equipo para realizar polas Pemes do sector audiovisual galego.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/02/2008

O Consello de Dirección do Igape, na súa xuntanza do 19 de xullo de 2007, acordou por unanimidade dos seus membros asistentes a aprobación das bases reguladoras das axudas do Igape para a habilitación de dúas liñas de financiamento subsidiado de producións audiovisuais e investimentos en bens de equipo para realizar polas Pemes do sector audiovisual galego, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. Estas bases publicáronse mediante a Resolución do 7 de novembro de 2007 (DOG nº 216, do 8 de novembro).
Xunto co texto das devanditas bases publicouse a relación de sociedades de garantía recíproca e de entidades financeiras que se adheriron ao convenio.
Téndose ratificado o 14 de xaneiro de 2008 a adhesión da entidade financeira Caja de Ahorros y Monte de Piedad de Madrid, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Engadir a entidade financeira Caja de Ahorros y Monte de Piedad de Madrid á relación de entidades financeiras adheridas ao convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas para a habilitación de dúas liñas de financiamento subsidiado de producións audiovisuais e investimentos en bens de equipo para realizar polas Pemes do sector audiovisual galego, asinado o 7 de novembro de 2007.
Santiago de Compostela, 22 de xaneiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 23 de xaneiro de 2008 pola que se adhire unha entidade financeira ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/02/2008

O Consello de Dirección do Igape, na súa xuntanza do 28 de setembro de 2007, acordou por unanimidade dos membros asistentes a aprobación das bases reguladoras das axudas do Igape para a habilitación dunha liña de financiamento específico para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas. Estas bases publicáronse mediante a Resolución do 5 de decembro de 2007 (DOG nº 239, do 12 de decembro).
Xunto co texto das devanditas bases publicouse a relación de entidades financeiras que se adheriron ao convenio.
Téndose ratificado o 10 de xaneiro de 2008 a adhesión da entidade financeira Banco Gallego, S.A., cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Engadir a entidade financeira Banco Gallego, S.A. á relación de entidades financeiras adheridas ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva, asinado o 5 de decembro de 2007.
Santiago de Compostela, 23 de xaneiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 18 de xaneiro de 2008 pola que se publican os convenios de colaboración subscritos pola Axencia Galega de Desenvolvemento Rural (Agader) no terceiro cuadrimestre de 2007.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 07/02/2008

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural (Agader) no terceiro cuadrimestre de 2007, que figuran no anexo.
Santiago de Compostela, 18 de xaneiro de 2008.
Edelmiro López Iglesias
Director xeral da Axencia Galega
de Desenvolvemento Rural
Ver referencia pdf "02700D009P037.PDF"
CORRECCIÓN de erros.-Orde do 28 de decembro de 2007 pola que se modifican as bases reguladoras das axudas aos investimentos en transformación e comercialización de produtos agrarios para o período 2007-2013 e se convocan para o exercicio orzamentario de 2008.
CONSELLERÍA DO MEDIO RURAL — III. OUTRAS DISPOSICIÓNS — 07/02/2008

Advertidos erros na citada orde publicada no DOG nº 8, do 11 de xaneiro de 2008, é necesario efectuar a seguinte corrección:
Na páxina 732, no artigo 6º (prazo), onde di: «Non obstante, no caso de que o investimento inclúa a construción de novas superficies cubertas ou ampliación das existentes, o solicitante terá un prazo adicional dun mes ao sinalado anteriormente para presentar a preceptiva licenza de obras», debe dicir: «Non obstante, no caso de que o investimento inclúa a construción de novas superficies cubertas ou ampliación das existentes, o solicitante terá un prazo adicional de dous meses ao sinalado anteriormente para presentar a preceptiva licenza de obras».
CORRECCIÓN de erros.-Orde do 28 de novembro de 2007 pola que se resolve a convocatoria de bolsas de nova adxudicación para a realización de estudos oficiais de posgrao nas universidades do sistema universitario de Galicia conducentes ao título de máster.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/2008

Advertidos erros na devandita orde publicada no Diario Oficial de Galicia número 237, luns, día 10 de decembro de 2007, cómpre facer as seguintes correccións:
-Na páxina 19.405, no punto primeiro, onde di: «c) 7 bolseiros para estudos de ensinanzas técnicas con nota media ponderada igual ou superior a 1,2587.»; debe dicir: «c) 17 bolseiros para estudos de ensinanzas técnicas con nota media ponderada igual ou superior a 1,2587.».
ORDE do 22 de xaneiro de 2008 pola que se procede á publicación das subvencións concedidas en virtude da Orde do 6 de marzo de 2007, pola que se convocan subvencións destinadas ás entidades locais de Galicia para a realización de actividades dirixidas á mocidade, para a promoción da información xuvenil e para a incorporación da mocidade ás novas tecnoloxías durante o ano 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/02/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia e o Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar, e de acordo co disposto no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 13 de xullo de 2007, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 22 de xaneiro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "02700D002P006.PDF"
CORRECIÓN de erros.-Orde do 27 de decembro de 2007 pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria (IN515B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/02/2008

Advertidos erros na Orde do 27 de decembro de 2007 pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria (IN515B), publicada no DOG nº 8, do 11 de xaneiro de 2008, cómpre realizar a seguinte corrección:.
Na páxina 707, no artigo 2º, punto 1, tipo b), subtipo b2, onde di: «Terán a consideración de gastos subvencionables os alugueres de espazo e, por unha soa vez e mercado, os traballos de gabinetes de comunicación específicos para estas actuacións. Con respecto aos córners, tamén será subvencionable por unha soa vez e mercado, o deseño, a construción e a decoración.», deberá dicir: «Terán a consideración de gastos subvencionables por unha soa vez e mercado, os alugueres de espazo e os traballos de gabinetes de comunicación específicos para estas actuacións. Con respecto aos córners, tamén será subvencionable por unha soa vez e mercado, o deseño, a construción e a decoración».
DECRETO 9/2008, do 24 de xaneiro, polo que se acepta a doazón de 27.000 euros feita pola sociedade Lares y Chaos, S.L. á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/02/2008

Mediante oficio do 27 de setembro de 2007, o delegado provincial da Consellería de Educación e Ordenación Universitaria en Pontevedra, remítelle á Secretaría Xeral e do Patrimonio un escrito do 18 de setembro de 2007, a través do cal Gonzalo Otero Alonso, en nome e representación da compañía Lares y Chaos, S.L., realiza unha doazón en diñeiro á Consellería de Educación e Ordenación Universitaria por un importe de 27.000 .
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e catro de xaneiro de dous mil oito,
DISPOÑO:
Artigo 1º
Aceptar nos termos establecidos por Gonzalo Otero Alonso, en nome e representación da compañía Lares y Chaos, S.L., a doazón de 27.000 .
Artigo 2º
Os bens doados cédenselle á Consellería de Educación e Ordenación Universitaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e catro de xaneiro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 31 de xaneiro de 2008 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/02/2008

Pola Orde do 15 de febreiro de 2007 (DOG nº 38, do 22 de febreiro), a Consellería de Presidencia, Administracións Públicas e Xustiza anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración Local, elaborouse a correspondente proposta mediante acta motivada, e de conformidade co artigo 5 da citada orde,
RESOLVO:
Primeiro.-Ceder en propiedade vehículos equipados para uso da policía local aos seguintes concellos:
Ver referencia pdf "02800D006P013.PDF"
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 31 de xaneiro de 2008.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 22 de xaneiro de 2008 pola que se procede á publicación das subvencións concedidas en virtude da Orde do 27 de abril de 2007, pola que se establecen as bases que rexen as axudas para actividades realizadas por escolas de tempo libre.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 08/02/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia e o Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar e de acordo co disposto no artigo 8.5º da Orde do 27 de abril de 2007, pola que se establecen as bases que rexen as axudas para actividades realizadas por escolas de tempo libre e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 2 de outubro de 2007, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 22 de xaneiro de 2008.
Anxo Manuel Quintana González
Vicepresidente da Igualdade e do Benestar
ORDE do 22 de xaneiro de 2008 pola que se procede á publicación das subvencións concedidas en virtude da Orde do 12 de abril de 2007, pola que se establecen as bases que rexen as axudas para adquisición de equipamento e actividades programadas por entidades xuvenís e entidades prestadoras de servizos á xuventude.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 08/02/2008

En virtude das competencias da Vicepresidencia da Igualdade e do Benestar, atribuídas polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia e o Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar e de acordo co disposto no artigo 12.3º da Orde do 12 de abril de 2007, pola que se establecen as bases que rexen as axudas para adquisición de equipamento e actividades programadas por entidades xuvenís e entidades prestadoras de servizos á mocidade e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 13 de setembro de 2007, por resolución do vicepresidente da Igualdade e do Benestar. A relación de subvencións concedidas atópase no anexo desta orde.
Santiago de Compostela, 22 de xaneiro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "02800D004P011.PDF"
RESOLUCIÓN do 18 de xaneiro de 2008 pola que se lles dá publicidade aos convenios de colaboración subscritos polo Tribunal Galego de Defensa da Competencia no último cuadrimestre de 2007.
TRIBUNAL GALEGO DE DEFENSA DA COMPETENCIA — III. OUTRAS DISPOSICIÓNS — 06/02/2008

Para os efectos do previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), acordase darlles publicidade aos convenios de colaboración asinados por este organismo autónomo no último cuadrimestre do ano 2007.
Estes convenios relaciónanse no anexo a esta resolución.
Santiago, 18 de xaneiro de 2008.
José Antonio Varela González
Presidente do Tribunal Galego de Defensa
da Competencia
ANEXO
Convenio: convenio de colaboración entre o Tribunal Galego de Defensa da Competencia e a Fundación Universidade da Coruña para a realización dunha xornada sobre enterteiment e competencia: o cine e a televisión ante o reto da defensa da competencia.
Sinatura: 18-1-2007.
Importe: 4.500 .
Convenio: convenio de colaboración entre o Tribunal Galego de Defensa da Competencia e a Universidade de Vigo para a realización dunha xornada sobre aspectos económicos da política da competencia.
Sinatura: 8-11-2007.
Importe: 5.500 .
ORDE do 21 de xaneiro de 2008 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/02/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados sexan fixados polas consellerías correspondentes, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras, logo de emitido o o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 21 de xaneiro de 2008.
José Luis Méndez Romeu
Conselleiro de Presidencia, Administracións Públicas e Xustiza
ANEXO
*A emigración galega na metade do mundo. Unha historia compartida ao longo de 500 anos: 12 .
*A planificación lingüística nos centros educativos: 6 .
*Bibliografía analítica da lingua galega (2004): 9 .
*Cadernos de Fraseoloxía Galega nº 9: 8 .
*Cadernos de Fraseoloxía Galega. Anexo I, fraseoloxía de Moscoso e outros materiais de tradición oral: 8 .
*Celestino Fernández de la Vega. Pensador do novo galeguismo: 6 .
*Galicia en México: 20 .
*Guía de conversa en galego-francés-alemán: 5 .
*Guía de conversa en galego-catalán-éuscaro: 5 .
*Guía de conversa en galego-castelán-inglés: 5 .
*Guía práctica para a planificación lingüística nos centros educativos: 2 .
*Informe de literatura 2006: 7 .
*Mundo Gallego (Revista de Galicia en América) (Bos Aires, 1951-1952): 12 .
RESOLUCIÓN do 20 de decembro de 2007 pola que acorda facer público o orzamento da Universidade da Coruña para o exercicio do ano 2008.
UNIVERSIDADE DA CORUÑA — III. OUTRAS DISPOSICIÓNS — 31/01/2008

O Consello Social da Universidade da Coruña, na reunión que tivo lugar o día 19 de decembro de 2007, e de conformidade co disposto no artigo 20.1º da Lei orgánica 6/2001, do 21 de decembro, e o artigo 4 c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2008.
Esta reitoría, consonte o disposto no artigo 81.2º da Lei orgánica 6/2001, do 21 de decembro, de universidades, resolve publicar o devandito orzamento que acada a contía inicial no estado de ingresos e gastos de 126.824.638,71 euros segundo o detalle anexo.
A Coruña, 20 de decembro de 2007.
José María Barja Pérez
Reitor da Universidade da Coruña
Ver referencia pdf "02200D008P017.PDF"
Terá preferencia o persoal da Consellería de Medio Ambiente e Desenvolvemento Sostible.
ORDE do 14 de xaneiro de 2008 pola que se autoriza o cambio de denominación do colexio de educación infantil e primaria da Valenzá, concello de Barbadás, provincia de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/02/2008

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 14 de xaneiro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Barbadás.
Localidade: A Valenzá (San Bernabeu).
Código do centro: 32020781.
Denominación: Colexio de Educación Infantil e Primaria da Valenzá.
Nova denominación: Colexio de Educación Infantil e Primaria O Ruxidoiro.
RESOLUCIÓN do 16 de xaneiro de 2008 pola que se publica a concesión do premio Agader ás iniciativas de desenvolvemento rural.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 05/02/2008

Pola Resolución do 23 de marzo de 2007 (DOG nº 72, do 13 de abril) aprobouse o Regulamento do premio Agader ás iniciativas de desenvolvemento rural e convocouse o correspondente ao ano 2007.
O 16 de novembro de 2007 o xurado, constituído segundo o artigo 5 do citado regulamento, seleccionou as candidaturas premiadas, de acordo cos criterios e nos termos previstos nos artigos 6 e 7 desta norma.
O artigo 15 da Lei 9/2007, do 13 de xuño, de subvencións de Galicia, dispón que os órganos administrativos concedentes publicarán no Diario Oficial de Galicia as subvencións concedidas.
Tendo en conta o anterior,
RESOLVO:
Publicar a selección das candidaturas premiadas ao abeiro da Resolución do 23 de marzo de 2007, pola que se aproba Regulamento do premio Agader ás iniciativas de desenvolvemento rural e se convoca o correspondente ao ano 2007, nos seguintes termos:
1º premio:
-Candidatura: Bicoop S.C.G.: proxecto consolidado de desenvolvemento rural ecolóxico.
Importe: 25.000 .
2º premio:
-Candidatura: Confraría de Pescadores de Lira: proxecto de desenvolvemento rural ecolóxico.
Importe: 14.000 .
3º premio:
-Candidatura: Delicias do Souto, S.C.
Importe: 6.000 .
Premio especial para mozos/as:
-Candidatura: Cabras do Xurés, S.L.
Importe: 7.500 .
-Candidatura: Ecocelta Galicia S.L.N.E.: xestión de residuos agrogandeiros a través da vermicompostaxe.
Importe: 7.500 .
Os premios fináncianse con cargo á conta orzamentaria 02.01 02/05/01 656800 dos orzamentos de Agader.
Santiago de Compostela, 16 de xaneiro de 2008.
Edelmiro López Iglesias
Director xeral de Axencia Galega
de Desenvolvemento Rural
RESOLUCIÓN do 18 de xaneiro de 2008, da Secretaría Xeral de Traballo, pola que se lles dá publicidade aos convenios de colaboración subscritos por esta consellería no terceiro cuadrimestre de 2007.
CONSELLERÍA DE TRABALLO — III. OUTRAS DISPOSICIÓNS — 31/01/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios previstos no artigo 3.1º c) do texto refundido da Lei de contratos das administracións públicas, subscritos pola Consellería de Traballo nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 18 de xaneiro de 2008.
José Vázquez Portomeñe
Secretario xeral de Traballo
ORDE do 27 de decembro de 2007 pola que se fixan os prezos de venda ao público de diversas publicacións do Instituto Enerxético de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 31/01/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no se artigo 51, establece as obrigas de que os prezos privados os fixen as consellerías correspondentes, logo do informe favorable da Consellería de Economía e Facenda, e de que tales prezos se publiquen no Diario Oficial de Galicia.
En cumprimento deste mandato legal, e unha vez emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Instituto Enerxético de Galicia que se consignan no anexo desta orde.
2. No prezo atópase incluído o imposto sobre o valor engadido.
Santiago de Compostela, 27 de decembro de 2007.
Fernando X. Blanco Álvarez
Conselleiro de Innovación e Industria
ANEXO
-Guía para a selección do equipamento e o deseño de edificios con criterios enerxéticos: 16 euros.
-Balance enerxético de Galicia 2005: 10 euros.
ORDE do 23 de xaneiro de 2008 pola que se declara de interese galego a Fundación Serpremiga e se ordena a súa inscrición no Rexistro de Fundacións de Interese Galego.
CONSELLERÍA DE TRABALLO — III. OUTRAS DISPOSICIÓNS — 01/02/2008

Con data do 23 de novembro de 2007 foi publicada no Diario Oficial de Galicia a orde da Consellería da Presidencia, Administracións Públicas e Xustiza, do 7 de novembro de 2007, pola que se clasifica como de interese laboral a Fundación Serpremiga adscribíndoa á Consellería de Traballo, que exercerá plenamente o protectorado sobre ela.
Segundo o artigo 6 dos seus estatutos, a fundación ten por obxecto a integración social e laboral das persoas afectadas de minusvalidez e de colectivos de difícil inserción social e laboral legalmente recoñecidos como tales polo ordenamento xurídico vixente, así como fomentar a creación directa ou participar en empresas clasificadas como centros especiais de emprego sen ánimo de lucro, prestándolles asistencia técnica e económica para o inicio das súas actividades ou apoiando a súa xestión para o acceso ás axudas regradas.
Por todo isto, en virtude das competencias que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e segundo o establecido no artigo 47 da Lei 12/2006, do 1 de decembro, de fundacións de interese galego, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Serpremiga, ao cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Serpremiga, no Rexistro de Fundacións de Interese Galego, sección da Consellería de Traballo, para os efectos que sinala o artigo 5 da Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ao inicio do exercicio económico para o que se formula, e debendo solicitar as preceptivas autorizacións cando sexan necesarias.
Santiago de Compostela, 23 de xaneiro de 2008.
Ricardo Jacinto Varela Sánchez
Conselleiro de Traballo